b'\n_START_ARTICLE_\nRahonavis\n_START_SECTION_\nNimi\n_START_PARAGRAPH_\nRahonavis tarkoittaa \xe2\x80\x9duhkaa pilvilinnusta\xe2\x80\x9d. Nimi on yhdistelm\xc3\xa4 malagassin kielen sanasta \xe2\x80\x9drahona\xe2\x80\x9d, joka voi tarkoittaa pilve\xc3\xa4 tai uhkaa, mutta t\xc3\xa4ss\xc3\xa4 tapauksessa pilve\xc3\xa4 ja uhkaa ja latinan kielen sanasta \xe2\x80\x9davis\xe2\x80\x9d, joka tarkoittaa lintua. Lajiepiteetti ostromi on annettu John Ostromin kunniaksi, joka laittoi uutta eloa Thomas Henry Huxleyn paljon parjattuun teoriaan siit\xc3\xa4, ett\xc3\xa4 linnut kehittyiv\xc3\xa4t dinosauruksista._NEWLINE_Rahonavikselle annettiin alun perin nimeksi Rahona, mutta kesti vain 21 p\xc3\xa4iv\xc3\xa4\xc3\xa4, kunnes nime\xc3\xa4j\xc3\xa4t tajusivat, ett\xc3\xa4 nimi oli jo annettu er\xc3\xa4\xc3\xa4lle koiperhoselle vuonna 1975. Kuitenkin, yhdist\xc3\xa4m\xc3\xa4ll\xc3\xa4 ovelasti sanan \xe2\x80\x9dRahona\xe2\x80\x9d (malagassiksi uhka) ja sanan \xe2\x80\x9davis\xe2\x80\x9d (latinaksi lintu), he l\xc3\xb6ysiv\xc3\xa4t tien nime\xc3\xa4miskysymyksen ymp\xc3\xa4ri ja onnistuivat t\xc3\xa4ydellisesti kuvaamaan nimess\xc3\xa4 dinosauruksen molemmat ominaisuudet: sen kyvyn lent\xc3\xa4\xc3\xa4 ja oletetusti sitke\xc3\xa4t saalistustavat, melko vaatimattomasta koosta huolimatta.\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nRahonaviksen pituus oli 70 senttimetri\xc3\xa4 ja paino yksi kilogramma. Sill\xc3\xa4 oli sek\xc3\xa4 dinosauruksen ett\xc3\xa4 linnun piirteit\xc3\xa4. Vaikka Rahonaviksen on joskus kuviteltu olleen lintu, on mahdollista, ett\xc3\xa4 se oli enemm\xc3\xa4n dromaeosaurin kaltainen. Jotkut pit\xc3\xa4v\xc3\xa4t Rahonavista lentokykyisen\xc3\xa4, todisteena pitkist\xc3\xa4 eturaajoista ja nivelsiteiden kiinnityskohdista olkap\xc3\xa4\xc3\xa4h\xc3\xa4n, mik\xc3\xa4 todistaa Rahonaviksen omanneen v\xc3\xa4ltt\xc3\xa4m\xc3\xa4tt\xc3\xb6mi\xc3\xa4 siiven liikeasteita lent\xc3\xa4mist\xc3\xa4 varten.\n_START_SECTION_\nFossiilit\n_START_PARAGRAPH_\nRahonaviksen fossiilit l\xc3\xb6ydettiin luoteis-Madagaskarissa vuonna 1995. L\xc3\xb6ydettyihin fossiileihin lukeutuu yksi osittainen luuranko. Luurangossa oli s\xc3\xa4ilynyt osia siivest\xc3\xa4 ja olkaluista. Luuranko l\xc3\xb6ydettiin pienelt\xc3\xa4, paljolti tihe\xc3\xa4n ruohoston peitt\xc3\xa4m\xc3\xa4lt\xc3\xa4 alueelta, jonka tuli paljasti m\xc3\xa4enrinteest\xc3\xa4. Samalla paljastui titanosaurin fossiileja, joiden joukossa oli my\xc3\xb6s Rahonaviksen luuranko.'